خوشحال چند خورسند

خوش حال چند خورسند (پیدائش: 1889ء - وفات: 24 اکتوبر، 1977ء) ہندوستان کے نامور آریہ سماجی، نیشنلسٹ اور صحافی تھے۔ خوش حال چند 1889ء کو جلالپور جٹاں،  گجرات، برطانوی ہندوستان میں پیدا ہوئے۔ جلالپور جٹاں کے ہی ایک اسکول سے ہائی اسکول اور ایف اے کی تعلیم حاصل کی۔انھیں اردو، ہندی اور انگریزی زبانوں پر عبور حاصل تھا۔اسد رضا، اردو صحافت 1901 تا 1947 ایک مختصر جائزہ، قومی کونسل برائے فروغ اردو زبان، نئی دہلی، 2020ء، ص 124 ریلوے کے محکمہ میں بھی ملازمت کی۔ اپنا کاروبار بھی کیا۔ چونکہ خوش حال چند آریہ سماجی تھے لہٰذا لالہ ہنس راج نے انھیں صحافی بننے کا مشورہ دیا اور لاہور بلایا جہاں انھیں ہفتہ وار آریہ گزٹ میں سب ایڈیٹر کی ملازمت دی گئی۔ بعد میں وہ اس اخبار کے ایڈیٹر بھی مقرر ہوئے۔ آریہ گزٹ بند ہونے کے بعد خوش حال چند نے ملاپ کے نام سے 13 اپریل1923ء میں لاہور سے اپنا اخبار نکالا۔ اردو کے دیگر اخباروں کی طرح ملاپ نے بھی انگریز حکومت کے ظلم و جبر اور نا انصافیوں کی مخالفت کی۔ نتیجتاً انگریز حکومت نے کئی بار ان کے اخبار کی ضمانتیں ضبط کیں اور خوش حال چند کو جیل جانا پڑا۔ لیکن انگریز حکومت کے جبر کے باوجود ملاپ اخبار تقسیم ہند تک لاہور سے شائع ہوتا رہا مگر جب ہندوستان تقسیم ہوا اور پاکستان بن گیا تو خوش حال چند اپنے اخبار کے ساتھ لاہور سے جالندھر منتقل ہو گئے۔ بعد ازاں انھوں نے دہلی اور جالندھر سے ملاپ کو دوبارہ جاری کیا۔ آزاد ہندوستان میں بھی خوش حال چند محبتَ اخوت، مساوات اور میل ملاپ کا پیغام دیتے رہے۔ 1949ء میں اخبار ملاپ کی ذمہ داری اپنے فرزند رنبیر جی کو سونپی اور خود سنیاسی بن گئے۔ خوش حال چند خورسند 24 اکتوبر 1977ء کو وفات کر گئے۔اردو صحافت 1901 تا 1947 ایک مختصر جائزہ، ص 125

 حوالہ جات 

زمرہ:1889ء کی پیدائشیں
زمرہ:1977ء کی وفیات
زمرہ:انیسویں صدی کے ہندوستانی صحافی
زمرہ:دہلی کے صحافی
زمرہ:گجرات کی شخصیات
زمرہ:لاہور کے صحافی
زمرہ:بھارت میں اموات